《万杉寺》
宋代·史文卿

君恩报答果何如，手植松杉一万株。
溪足断边横略彴，峰头好处见浮屠。
凤书御墨藏飞白，龙吐山泉散作珠。
包帚祝尧同此类，刻崖大庆拟嵩呼。

作者简介：史文卿，字景望（《前贤小集拾遗》卷三），鄞县（今浙江宁波）人（《宋诗纪事》卷六三）。高宗绍兴中知南康军（明正德《南康府志》卷三》。今录诗八首。